**KONCERTI GLASBENE MATINEJE GIMNAZIJE ŠENTVID**

Glasbena matineja je ciklus koncertov, ki jih naša gimnazija prireja tradicionalno že 8. šolsko leto. Vsako leto šola organizira vsaj 6 koncertov. Dijaki pod vodstvom mentorice prof. Irene Sajovic – Šuštar predstavijo glasbene točke. Program koncertov zajema vse glasbene zvrsti, od ljudske, umetne, zabavne in narodno-zabavne glasbe.

Včasih povabimo na koncert tudi različne zunanje glasbene izvajalce.

V šolskem letu 2022/23 bomo izvedli približno 8 koncertov.

**V septembru 2022** smo prve štiri koncerte Glasbene matineje namenili **»Zlati dobi slovenske popevke«.** Od tega so bili kar trije koncerti »za izven«, saj so našo Glasbeno matinejo obiskali gimnazijci iz Kočevja in Kranja.



**V februarju 2023** smo gostili slovensko popularno skupino Fed Horses.



**V aprilu 2023** bo na sporedu popolnoma nov glasbeni projekt z naslovom **»Od muzikla do rock opere«**, ki ga bomo predstavili tudi »za izven«.

**V maju** **2023 (**že tradicionalno sledi) **18. koncert »Dijaki dijakom«**, kjer se predstavijo vsi glasbeniki prvih letnikov splošnih oddelkov in drugi letniki šprtnih oddelkov.



**V juniju 2023** pa se bomo podali na glasbeno popotovanje po ljudski in narodno-zabavni glasbi s koncertom **»Po domače«.**